Борис Младенов-Young
На внуците си бабата разправя…

chitanka.info

На внуците си бабата разправя:

„И аз съм също лекарка, деца,

и като дядо ви с това се славя,

че първа ученичка съм била.“

Шон умно я поглежда, преценява:

„За пример, бабо, си била. Добре!

Като си лекарка, кажи тогава,

все още ли работиш или не!“

„Не, Шон! Виж, баба много ви обича…

Спрях зарад вас… Откакто сте родени,

вий сте под моя грижа и надзор…“

А той по детска логика отсича:

„If you are not working, sorry granny,

then you are not a doctor anymore!“[1]

Сидни, Австралия — 2012 г.

[1] Ако не работиш, извинявай, бабо, но ти не си лекарка вече! ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.